Vilkyčių kautynės

Vilkyčių kautynės – 1914 m. rugpjūčio 2 d. Vilkyčių apylinkėse (tuo metu Vokietijos imperijos Rytų Prūsijos žemės Šilutės (Heidekrug) apskritis), dab. Šilutės rajono savivaldybė) įvykęs nedidelis Vokietijos imperijos kariuomenės susirėmimas su plėšikavusiu Rusijos imperijos kariuomenės daliniu, vienas pirmųjų Pirmojo pasaulinio karo mūšių Rytų fronte.

Vos tik paskelbusios karą viena kitai abi valstybės dar tik buvo pradėjusios mobilizuoti savo kariuomenes, tačiau pasienyje jau vyko pirmieji kariniai susidūrimai.Pečiulis, Marius, Pirmojo pasaulinio karo veiksmai Vakarų Lietuvoje – Vokietijos ir Rusijos pasienyje – 1915 m. pradžioje, p. 50. Rugpjūčio 2 d. Rusijos pasienio apsaugos daliniai peržengė valstybes skiriančią sieną tiek Klaipėdos, tiek Šilutės apskrityse ir pradėjo plėšikauti pasienio kaimuose: Kretingalėje, Laugaliuose, Doviluose, Žemaitkiemyje ir kt.Sembritzki, J., Geschichte des kreises Memel, p. 381 Suvaldyti krašte plėšikaujančius priešininkus į Dovilus geležinkeliu buvo nusiųstas Vokietijos kariuomenės 41-ojo pėstininkų pulko 3-iasis batalionas, tačiau Rusijos kariai jau buvo pasitraukę.

Pirmasis Rusijos ir Vokietijos karių susidūrimas tą pačią dieną įvyko prie Vilkyčių, kur kapitono (?) Hoislerio (Häusler) vadovaujama 80 karių grupė ne tik išstūmė iš krašto plėšikaujančius Rusijos karius, bet dar ir paėmė į nelaisvę 4 kazokus.Sembritzki, J., Geschichte des kreises Heydekrug, p. 279.

Kautynės buvo vietinės reikšmės susirėmimas, neturėjęs didesnės strateginės reikšmės.

 Išanšos 

 Literatūra 

 Pečiulis, Marius, Pirmojo pasaulinio karo veiksmai Vakarų Lietuvoje – Vokietijos ir Rusijos pasienyje – 1915 m. pradžioje – Karo archyvas
 Sembritzki, J., Geschichte des kreises Memel, Memel, 1918; J. Sembritzki, Geschichte des kreises Heydekrug, Memel, 1920

Kategorija:Mūšiai Lietuvos teritorijoje
Kategorija:Vokietijos mūšiai
Kategorija:Rusijos imperijos mūšiai
Kategorija:Pirmojo pasaulinio karo Rytų fronto mūšiai
Kategorija:Vilkyčiai
Kategorija:1914 metai